**Vakok és Gyengénlátók Közép-Magyarországi Regionális Egyesülete  
46. hírlevél**

## Tartalom

[1. Munkatársat keresünk!](http://freemail.hu/mail/index.fm#1.hir)  
[2. A Segédeszköz pályázat nyerteseinek](http://freemail.hu/mail/index.fm#2.hir)  
[3. Télköszöntő batyus bál](http://freemail.hu/mail/index.fm#3.hir)  
[4. A GÖTLE meghívása](http://freemail.hu/mail/index.fm#4.hir)  
[5. Karácsonyi masszázs akció](http://freemail.hu/mail/index.fm#5.hir)  
[6. Hallgassa meg Hírlevelünk hangbemondásos változatát!](http://freemail.hu/mail/index.fm#6.hir)  
[7. Speciális múzeumlátogatáson voltunk](http://freemail.hu/mail/index.fm#7.hir)   
[8. A Láthatár bolt ajánlatai](http://freemail.hu/mail/index.fm#8.hir)   
[9. Narrált meseelőadás](http://freemail.hu/mail/index.fm#9.hir)  
[10. Meghívó adventi hangversenyre](http://freemail.hu/mail/index.fm#10.hir)   
[11. Láthatatlan koncert - Népdalok újratöltve](http://freemail.hu/mail/index.fm#11.hir)  
[12. Felhívás MOZGÁSVIZSGÁLATRA](http://freemail.hu/mail/index.fm#12.hir)  
[13. Narrált festmény - Gustav Klimt: A csók](http://freemail.hu/mail/index.fm#13.hir)  
[14. Apró hírek – program morzsák](http://freemail.hu/mail/index.fm#14.hir)

## 1. Munkatársat keresünk!

Tárgy: Hirdetés gépkocsivezető 8 óra   
  
A Vakok és Gyengénlátók Közép-Magyarországi Regionális Egyesülete (VGYKE) Louis Braille Támogatószolgálata decemberi kezdéssel munkatársat keres az alábbi pozícióba:   
  
Munkakör: gépkocsivezető   
  
Feltételek: megváltozott munkaképesség (legalább 40%)   
a VGYKE foglalkozás egészségügyi orvos előzetes alkalmassági véleménye   
  
Iskolai végzettség: középfokú végzettség, B kategóriás jogosítvány   
  
Előny: hasonló munkakörben tapasztalat, speciális támogató szolgálathoz szükséges gépkocsi vezetői képzettség   
  
Feladatok: fogyatékos személyek szállítása   
Napi munkaidő 8 óra   
  
Fizetés: közalkalmazotti bértábla szerint + ágazati és kiegészítő bérpótlékok   
  
Jelentkezni, önéletrajzzal és a megváltozott munkaképességet igazoló határozat másolatával lehet az [info@vgyke.com](javascript:fm.eMailClicked.raise('info@vgyke.com');) címre.   
  
A felvétel során több alkalmas állásinterjút folytatunk. Jelentkezni és érdeklődni lehet az [info@vgyke.com](javascript:fm.eMailClicked.raise('info@vgyke.com');) címen   
  
Budapest, 2016. 11 02.   
  
Fodor Ágnes   
elnök

## 2. A Segédeszköz pályázat nyerteseinek

Tisztelt nyerteseink!   
  
Értesítjük Önöket, hogy az elnyert támogatások felhasználására 2016. december 15-ig van lehetőség.   
Felhívjuk figyelmüket, hogy a támogatást csupán abban az esetben tudjuk kifizetni, ha a beszerzett segédeszközről szóló számla dátuma 2016. június 15. és december 15. közé esik, illetve amennyiben a számla a VGYKE nevére szól.   
Kérjük, hogy minden esetben jelentkezzenek be az Ügyfélszolgálaton az esetleges várakozások elkerülése érdekében a 70/387-5267-es mobilon, vagy a 061-384-55-41-es telefonon.   
Köszönjük!

## 3. Télköszöntő batyus bál

MEGHÍVÓ

A DUNAKANYARI LÁTÁSSÉRÜLTEK EGYESÜLETE NEVÉBEN SZERETETTEL MEGHÍVLAK NOVEMBER 19-ÉN, SZOMBATON 14 ÓRÁra A „TÉLKÖSZÖNTŐ BATYUS BÁL” című rendezvényünkre, a Madách Imre Művelődési Központ 8-as termébe!   
  
PROGRAM:   
I. Csóka Laci dalestje   
II. TOMBOLA   
  
Akinek lehetősége van rá, hozzon egy tányér süteményt!   
  
Kérem, ha kíséretre van szükségetek, mielőbb jelezzétek telefonon!   
  
Mindenkit sok szeretettel várunk!   
  
2016.november 2.   
  
Üdvözlettel:   
Okos Levente   
elnök   
+36 70 773 4078

## 4. A GÖTLE meghívása

Kedves Tagtársak!   
Karácsony közeleg, ezért szeretnénk Titeket meginvitálni a Gödöllői Karácsonyházba.   
Ennek időpontja 2016. november 23 szerda.   
Gyülekező 10:00-tól a gödöllői Civil Házban, (2100 Gödöllő Szabadság út 23.) vagy aki nem szeretne bejönni az irodába, az a Művészetek Házához jöjjön 10:45-re. A Karácsonyház közvetlenül a Művészetek Háza mellett található, jól megközelíthető minden irányból, tehát nem kell sokat gyalogolni.   
Szeretettel várunk Mindenkit! Részvételi szándékotokról legyetek kedvesek jelezzetek vissza.   
Köszönjük!   
További jó egészséget kívánunk!

## 5. Karácsonyi masszázs akció

2016. NOVEMBER 14-TŐL INDUL A KARÁCSONYI MASSZÁZS AKCIÓ!   
Minden tagunkat és dolgozónkat szeretettel várunk!   
  
Masszázs:

* 30 perc / 1.200 Ft
* 60 perc / 2.400 FT
* Bérlet: 5+1 alkalom grátisz / 6000 Ft

Nyirokmasszázs:

* 60 perc: 4.000 Ft
* 90 perc: 5.000 Ft

További információk, előzetes bejelentkezés és időpont egyeztetés:   
a +36 70/773-39-88-as és a +36 1/445-40-36-os telefonszámon, hétköznap 8.00-tól 18.00-ig.

## 6. Hallgassa meg Hírlevelünk hangbemondásos változatát!

Tisztelt Tagjaink!   
Szeretnénk figyelmüket felhívni Hírlevelünk emberi hangbemondásos változatára, a Hírmondóra.   
Sokan jelezték egyesületünk felé, hogy a számítógéppel nem rendelkező tagjainknak nagy segítséget jelentene, ha a Hírlevelet, illetve egyéb információkat emberi hangon felolvasva, telefonon keresztül is meg lehetne hallgatni. Ezen olvasóinknak segítséget nyújtva, már több mint egy éve elindítottuk a Hírmondót!   
A VGYKE Hírmondója a 384-55-41-es telefonszám tárcsázásával, a 6-os menüpont választása után érhető el. Ezt választva tájékozódhat a Hírlevélben szereplő hírekről, pályázatokról, információkról, programokról.   
Ha valami felkeltette az érdeklődését és többet szeretne tudni róla, akkor hívja az Ügyfélszolgálatot a 70/387-5267 telefonszámon.

## 7. Speciális múzeumlátogatáson voltunk

November 8.-án kedden megint egy fantasztikus élményben volt részünk. A Tomory Lajos Múzeum „Múzeumsarok” nevű kiállító termében voltunk.   
Egy korábbi alkalommal született meg ennek a programnak a gondolata. Amikor a KÖKI-n „A Felhők felejtett” című Rozgonyi Sarolta által vezetett múzeumpedagógiai foglakozáson vettünk részt, amely annyira magával ragadó volt, hogy rögtön kértünk egy hasonló lehetőséget a kerület történetével kapcsolatban, egy későbbi időpontban.   
Csak mi voltunk jelen, hisz ez egy speciális múzeumlátogatás volt, mert zömében vakok és gyengénlátók voltunk a résztvevők, ráadásul a 14-90 év közötti korosztály volt jelen. A megelevenített világ a középkortól napjainkig tartott. Nehéz feladat számot adni a hallottakról. A vitrinek, tablók, a kiállított tárgyak a kerület történetét volt hivatott bemutatni, amely Tomory Lajos iskolaigazgató érdeme. Ő kezdte el gyűjteni a kerület régi értékeit.   
Az első teremben a kerület iskoláinak születéséről, fejlődéséről volt szó. Megfoghattunk 80-100 éves tárgyakat, mint palatáblát, bőr iskolatáskát, tolltartót, nádpálcát és közben a hozzá fűződő történeteket hallgathattuk. Szó volt körmösről, cserépkályhával fűtött tanteremről, mártogatós tollról, régi tintatartót vehettünk kézbe és ülhettünk ódon iskolapadban. Jelenleg a kerületben 21 általános iskola és 6 középiskola működik.   
A másik terem a település történetéről szólt. A legkorábbi emlék egy térkép volt a XIV. századból. „Túravezetőnk” elbeszéléséből megtudtuk, hogy nem egy klasszikus faluból, hanem egy majorságból fejlődött ki az a település, amelyik 1950-ben Szentimrével együtt Budapest XVIII. kerülete lett. A török időben elnéptelenedett, majd 1686-ban, Buda visszafoglalása után szabadult fel véglegesen a török uralom alól. Az 1700 évek elején került Soroksárral, Vecséssel, Gödöllővel együtt Grassalkovich Antal birtokába, aki 7 családot telepített ide, így 300-350 fő lakott itt egészen a XIX. század második feléig. E század vége felé Mayerfy Xavér Ferenc vette bérbe a területet és gazdálkodni és szőlészkedni kezdett rajta. Innen származik a Ferihegy elnevezése a területnek, amin ma a repülőtér működik.   
A tulajdonos váltások és a fejlődés a nagybirtok parcellázásához vezetett. A terület déli része jól megközelíthetővé vált Lónyai Menyhért pénzügyminiszter jóvoltából, aki elérte, hogy a Budapest- Cegléd-Szolnok vasútvonalon haladó vonatok megálljanak itt, ahol emeletes villát építtetett magának, így a szerencsés körülményeknek köszönhetően pezsgő társasági élet fejlődött ki. A kor jeles személyiségei építettek nyaralót itt. 17 villa épült a területen, ez alkotja a mai a Mai Lónyay telepet.   
Kézbe vehettünk egy patkót, amiről kiderült, hogy Eötvös Lórándé volt, aki lovon szeretett bemenni innen az Egyetemre, közben Fedák Sári énekét hallhattuk, akinek szintén itt volt villája a Gyöngyvirág utcában. Miután elszegényedett, a villáját lebontották és a darabjait eladták és a környező házakba beépítették.   
22 lakónegyedből áll a kerület, néhánynak közülük hallottunk az elnevezésének a történetéről. A Cséry-telep nevét Cséry Lajosról kapta, akinek először PUSZTASZENTLŐRINC területén gyümölcsösei voltak, majd szemétfeldolgozásra kötött szerződést a Fővárossal. Olyan szelektív hulladékfeldolgozási módszert szabadalmaztatott, amelyik nemzetközi érdeklődésre tartott számot. Sajnos a vállalkozás csődbe ment. Szemere Miklós családi fotóalbumát lapozhattuk fehér cérnakesztyűvel. Szép, régi, igényes tárgy lévén puszta kézzel nem volt szabad hozzányúlni. A mai Szemere telep helyén vásárolt birtokot, amin céllövöldét és strandot létesített. A legenda szerint fia Szemere István, aki Amerikában élt sokáig. Az ő tulajdona volt az a HORCH 780 cabriolet autó, ami a Meseautó c. film (1934 rendező: Gaál Béla)”címszereplője” volt. Megtudtuk, hogy a Múzeum területén egykoron agyagbánya volt, tíz emelet mélységéig bányásztak itt agyagot a Szentlőrinci téglagyár számára. Az Üllői úton szállították el a budapesti építkezésekre. Olyanok voltak az útviszonyok, hogy muszáj volt korszerűsíteni, ezért megépítették a keskeny távú villamos vonalat a Nagyvárad tértől a Téglagyárig, amelyen utasokat is szállítottak és ez volt az elődje a mai 50-es villamosnak. Újdonság volt számunkra, hogy az Üllői út egészen Vecsésig tart és a számozása 800 körül ér véget.   
A tablókat nézegetve láttuk, hogy egyéb érdekes ipara is volt a kerületnek. A Kocsilámpa gyár egy-két szép darabját láthattuk, láttunk képeket a Vasúti kocsigyártó munkáiból. A KISTEX és a Szalagszövő és Csipke termékeiből még mintadarabok is ki voltak állítva.   
Végezetül szó esett a Lőrinci Ifjúsági Parkról, ami a Budai Ifjúsági parkhoz hasonlóan nagyon kedvelt szórakozóhely volt. A 70-es évek „menő” zenekarainak fellépésével, mint például: P.Mobil, Syrius, Atlantis, Scampolo stb.   
Családias légkörben zajlott az esemény, végezetül megkaptuk a híres Fedák-lepény receptjét kinyomtatva, amit valamelyik klubnapra el is fogunk készíteni.   
Köszönet a Múzeumnak és Rozgonyi Sarolta múzeumpedagógusnak a felejthetetlen délutánért!   
Kiss Júlia és Juhos Róbert szervezők

## 8. A Láthatár bolt ajánlatai

Kedves Vásárlóink!

A VGYKE elnöksége úgy határozott, hogy a VGYKE tagok részére a Láthatárboltban folyamatosan 10% vásárlási kedvezményt biztosít a nagyítók és a beszélő eszközök körére.   
A kedvezmény igénybe vételéhez szükséges a VGYKE tagságot igazoló fényképes igazolvány, érvényes 2016. évre befizetett tagdíjjal.   
  
Heti rendszerességgel megjelenő hírlevelünk mindig az aktuális hónapra szól!  Minden hónapban, aki a segédeszköz boltunkban vásárol, részt vesz egy sorsoláson, melyet a következő hónap 10-ig tartunk meg.   
Novemberi vásárlóink között konyhai eszközöket tartalmazó meglepetés csomagot sorsolunk ki.   
 Októberi szerencsés vásárlónk Takács János Kaposvárról.   
Nyereménye háztartási és konyhai eszközökből álló csomag, melyet postai úton kézbesítünk.   
  
**Újdonságok!**

* Digitális, videó nagyító  (4X-32X nagyítású, 5 colos kijelzővel, Tv-hez és számítógéphez csatlakoztatható. ) Ára: 85.000FT
* Számítógéphez csatlakoztatható, 2X-32X nagyítású, 3, 2 col kijelzőjű digitális nagyító. Ára: 52.000FT
* Folyadékszint jelző : 3600Ft / folyamatos sípoló hangot ad, 3 db AG13 gombelemmel működik
* Tojáselválasztó: 260 Ft
* Zokni párosító csipesz: 300Ft/ 10 db
* Fokhagyma daráló: 800FT
* Műanyag tároló dobozok: 200Ft-tól 450Ft-ig
* Tapintható Rubik kocka: 2800FT
* Tapintható Rubik Sudoku: 2500FT
* Ledes asztali lámpa: 2800Ft / 36 db LED, elemmel és USB töltővel is működik

Ismét kapható és nagyon szép, igényes karácsonyi ajándékként adható a látássérültek által készített gyertyák, rongyszőnyegek!   
  
Gyertyák:

* 3 db-os csillag alakú gyertya csomag: 1250Ft
* 2db-os szélforgó alakú gyertya csomag:700Ft
* Fenyő alakú gyertya: 650Ft
* Bordázott, méhviasz gyertya: 700Ft

Rongyszőnyegek:

* 40X140cm:1200Ft
* 60X160cm: 2000Ft
* 8 lencsés kihajthatós 5x-12x erősségű nagyító: 2900 Ft
* Braille tábla+pontozó 27 soros műanyag: 3200 Ft
* TV néző szemüveg(Binokuláris): 7500Ft
* 125 cm aluminíum, fehér bot: 5500 Ft
* Három lencsés 5X erősségű nagyító: 3800 Ft
* 5x erősségű kihajtható nagyító 50mm lencse átmérővel: 1700 Ft
* 7x erősségű kézi nagyító leddel: 3500 Ft
* 6x,8x erősségű nagyító: 2500 Ft
* Mobil telefon nagyító 3x erősségű: 2600 Ft
* Mobil telefon gyengénlátóknak nagy kijelzővel, számokat beütve bemondással: 13500 Ft
* Vezetékes telefon nagy számgombokkal: 12500 Ft
* Mágneses betűk és számok gyerekeknek: 650 Ft
* Világítós, sípoló labda: 600 Ft
* Tablettavágó+ tároló: 750 Ft
* Tű készlet gyengénlátóknak: 550 Ft
* Konyhai percóra: 550 Ft
* Szilikon edényfogó kesztyű: 900 Ft
* Szilikon muffin forma 4db/cs: 550 Ft
* Szilikon keverő lapát : 390 Ft
* Hajlítható vágódeszka 2db/cs: 650 Ft

Boltunkban folyamatosan kaphatók diabetikus csokoládék,kekszek,nápolyik.   
  
Elérhetőségeink és a bolt nyitva tartása:

Cím: 1146 Budapest, Hermina út 57.   
Nyitva tartás:   
hétfő, péntek: 08.00.-16.00 óra között   
kedd-csütörtök: 09.00.-17.00 óra között   
Telefon: (1) 384-55-41 4-es menüpont.   
Mobil: 06 70 383 3611   
E-mail: [lathatar@vgyke.com](javascript:fm.eMailClicked.raise('lathatar@vgyke.com');)   
weboldalunk:   
<http://www.vgyke.com/lathatarbolt>   
közösségi oldalunk:   
<https://www.facebook.com/lathatarbolt>   
  
Katona Zsuzsanna   
boltvezető

## 9. Narrált meseelőadás

Kedves Olvasók!   
  
Kolléganőnk, S. Tóth Erika audionarrációjával élvezheti minden színház- és mesekedvelő a Holdvilág Kamaraszínház soron következő akadálymentesített előadását, a Hamupipőkét, melyhez elkészült a bevezető-narráció hangos formában is. Elöljáróban néhány praktikus információ:   
  
Jegyrendelés:   
A VGYKE ügyfélszolgálati irodájában, tf: 0670/387-5267 vagy 061-384-55-41   
a színház honlapján: a www.holdvilág.hu,   
e-mailen: [jegyrendeles@holdvilag.hu](javascript:fm.eMailClicked.raise('jegyrendeles@holdvilag.hu');),   
telefonon: +36 1 401 0070 vagy +36 1 405 8759.   
  
Kedvezményes jegyárak, melyeket a látássérült személy + egy kísérője vehet igénybe:

* + Felnőtt: 950 Ft.
  + Diák/ Nyugdíjas: 850 Ft.
  + Gyerek: 750 Ft.

Az előadás időpontja:   
2016.11.20. vasárnap., 11 óra (kulisszabejárás 10 órától)   
  
A bevezető-narrációt az alábbi linken tudják meghallgatni a kedves érdeklődők:   
<https://www.youtube.com/watch?v=q2wcLM7y4Bk>

## 10. Meghívó adventi hangversenyre

A részvétel díjmentes, de előzetes regisztrációhoz kötött. Kérjük, hogy részvételi szándékát 2016. november 21-ig a következő e-mail címen jelezni szíveskedjen: [rendezveny@vakokintezete.hu](javascript:fm.eMailClicked.raise('rendezveny@vakokintezete.hu');)   
  
Időpont: 2016. november 23-án, szerdán 18 órakor   
Helyszín: Vakok Állami Intézete, 1146 Budapest, Hermina út 21. rendezvényterem   
  
MŰSOR

* + Régi magyar dallamok a Kájoni kódexből XVII. század   
    Karácsonyi ének   
    Dicséretes vagy szép Szűz Mária
  + Virágénekek a Vietórisz kódexből XVII. század   
    Térj meg már bujdosásidból   
    Ó kedves fülemülécske   
    Sokan szólnak most énreám nagy ártatlanul
  + Francia és olasz reneszánsz dalok XVI. század   
    Banchieri: A három lány tükre   
    Ismeretlen szerző: Hogyha tetszik, daloljál
  + Balassi Bálint énekes versei XVI. század   
    Bocsásd meg Úristen ifjúságomnak vétkét   
    Mint sík mezőn van egy szál fa   
    Ó én kegyelmes Istenem

Előadja: Módis Dóra – szoprán   
Szak Cecilia – lant, viola da gamba   
[www.concentusconsort.hu](http://www.concentusconsort.hu)   
További információkért kérjük hívja a 061-872-9560-as telefonszámot. Üdvözlettel:   
Szűcs Édua szabadidő-szervező   
Vakok Állami Intézete

## 11. Láthatatlan koncert - Népdalok újratöltve

Kortárs költők versei népdalokra - Bartolf Zsuzsanna énekmondó előadása.   
RS9 Színház, RS9+ "Vallai kert"   
1075 Budapest, Rumbach S. u. 9   
November 19. szombat, 19:00   
Jegyár: 1 000 Ft   
Műsoromban kortárs költők verseit fogom énekelni magyar népdalokra. Ezt azért tartom jónak, mert az utóbbi 10-15 évben készült népzenei feldolgozások szakmailag vitathatóak. Kevés olyan produkcióról van tudomásom, amelyben népdalokra énekelnek új szöveget. A dalok nincsenek feldolgozva, eredeti formájában adom elő, viszont a megfelelő szöveghez a megfelelő dallam ráéneklése esetén mind a kettő új tartalmat kaphat.   
Ezt a műsoromat többféle formában elő szoktam adni. Az egyik forma az, hogy maga a koncert vagy teljes sötétségben vagy félhomályban szól. 2012-ben indult el Láthatatlan koncert, hallhatatlan népzene c. koncertsorozatom. Most a negyedik sorozatban a Népzene újratöltve témában, amelyben a népdalok dallamaira kortárs költők verseit énekeltem. A láthatatlan koncert lényege, hogy a zene teljes sötétségben, vagy félhomályban hangzik el, úgy gondolom, hogy minél kevesebb vizuális ingert kap a közönség, annál jobban figyel a zenére és a versekre.   
Műsoromban Lackfi János, Kis Judit Ágnes, Erdős Virág, Jónás Tamás, és Falcsik Mari versei hangoznak el.   
Szereplő: BARTOLF ZSUZSANNA és hegedűje,   
szerzők, költők:Lackfi János, Kis Judit Ágnes, Erdős Virág, Jónás Tamás, és Falcsik Mari, Szabó T. Anna, Szlukovényi Kata, és a nép-dalok   
Stáb: Bartolf József, Dobolyi Gergő, Szekeres Ágnes.   
Az előadás hossza: kb. 50 perc   
További információk a forráslinken:   
Forrás:   
<https://www.jegy.hu/program/lathatatlan-koncert-nepdalok-ujratoltve-73488>

## 12. Felhívás MOZGÁSVIZSGÁLATRA

Kedves Szülők!   
November 26.-27.-i hétvégén egy gyerek mozgásvizsgálattal kapcsolatos tanfolyamot tartok. A tanfolyam keretén belül szükségünk lenne néhány bátor jelentkező családra, akinek a gyermekét megnézhetjük.   
A vizsgálat főleg megfigyelésből áll, abszolút játékos és fájdalommentes. A tanfolyamon résztvevők száma 3+ én, tehát négy "néni" szakértő szeme figyelné a gyerekeket, és természetesen megosztaná a családdal, hogy mit lát a gyerkőc mozgásán, testtartásán, stb.   
Az alkalom természetesen INGYENES, hiszen ez egy nekünk nyújtott segítség, hogy tanuljunk. 0 és 16 éves korig bármilyen gyerkőc jöhet. Jöhet olyan gyermek, akinek már tudott nehézségei vannak esetleg, vagy terhelő az anamnézise (korababa, szüléskor problémák...), és kíváncsiak vagytok egy-egy új szempontra, ötletre a mozgásfejlesztés kapcsán. Persze jöhet olyan gyermek is, akit csak kíváncsiságból megmutattok nekünk. Testvérek is jöhetnek. Egy-egy vizsgálat 30 perc, és Budapesten az I. kerületben történik a Mátray utcában (közel a Széll Kálmán térhez).   
Email-ben várom az érdeklődőket/jelentkezőket, ott tudunk időpontot egyeztetni, és minden kérdésre válaszolok.   
[hatvanidorottya@gmail.com](javascript:fm.eMailClicked.raise('hatvanidorottya@gmail.com');)   
Rólam bővebben: mozgaskucko.hu

## 13. Narrált festmény - Gustav Klimt: A csók

Olvassák szeretettel S. Tóth Erika narrációját!   
  
A kép címe csalóka, mondhatni költői, legalábbis modern szemmel.   
A partnerek ugyanis nem csókot váltanak, csak a férfi illeti gyengéden szerelmese rózsás arcát, aki eközben szemét lehunyva adja át magát a pillanatnak. Karját a férfi nyaka köré fonja, így vonva magához. A hölgy metszett, porcelánbabáéra emlékeztető vonásait és a hajába tűzdelt virágokat látva mégsem lepődünk meg a címen, a szecessziós környezetben a csók többletjelentéssel színesedik, akár a festmény maga. Válltól lefelé a két szereplő teste nem látszik, mintha puha paplan, takaró ölelné őket körbe, talán szerelmük allegóriája. Ez a paplan arany alapon színes, mintás. A férfi oldalán maszkulin formák jelennek meg, fekete-fehér téglalapok, egyenesek, a nőén pedig örvénylő csigavonalak, középen kis ponttal. Szerelmese felé közeledve ezek az pici örvények egyre színesebbek, mintha virágba borulnának. Alsó lábszára kilátszik a takaró alól, bokáján apró-levelű, aranysárga futónövény szalad lefelé, egy gombostűfejnyi színes virágok pöttyözte mezőre, ami fölött mintha lebegne a pár.   
Az egész jelenet nagyon álomszerű.   
Még egy érdekesség erről a festményről apró híreinkben. Olvasson tovább!

## 14. Apró hírek – program morzsák

## Tartalom

[a. Most már az is megcsodálhatja Klimt Csókját, aki nem látja](http://freemail.hu/mail/index.fm#a.hir)  
[b. Zenei esték a szentendrei Református Gimnázium Kápolnájában](http://freemail.hu/mail/index.fm#b.hir)  
[c. Egy hétvégén hét díjat nyert a Tiszta szívvel](http://freemail.hu/mail/index.fm#c.hir)  
[d. Audio-narrációval biztosított rendezvény, kiállítás](http://freemail.hu/mail/index.fm#d.hir)  
[e. ELNÉMULÁS - színmű közjátékkal](http://freemail.hu/mail/index.fm#e.hir)  
[f. Rendhagyó programok látássérülteknek a Ludwig múzeumban](http://freemail.hu/mail/index.fm#f.hir)  
[g. A 90decibel műsorkínálata](http://freemail.hu/mail/index.fm#g.hir)  
[h. BudapestKids Családi Nap a Bálnában szombaton](http://freemail.hu/mail/index.fm#h.hir)  
[i. Zugló kártya nem csak kerületieknek!](http://freemail.hu/mail/index.fm#i.hir)  
[j. Jön az új 2000, 5000 forintos](http://freemail.hu/mail/index.fm#j.hir)  
[k. Erzsébetek, Katalinok!](http://freemail.hu/mail/index.fm#k.hir)

## a. Most már az is megcsodálhatja Klimt Csókját, aki nem látja

Interaktív reliefet készítettek Gustav Klimt híres festményéből, A csókból a bécsi Belvederében. A domborművet, amit nemcsak megérinteni lehet, de beszél is a látássérültekhez, a Fehér Bot Világnapján, 2016. október 15-én mutatják be - adta hírül Bécs Város Külképviseleti Irodája.   
A nemzetközi nap célja a közvélemény figyelmének felhívása a vakok és a gyengénlátók sajátos helyzetére, keresve gondjaik megoldásának lehetőségeit, a társadalomba való teljesebb értékű beilleszkedésük útját.   
Két éve tart az AMBAVis EU-s projekt, amelynek célja, hogy a taktilis észlelésen és a 3D technológián alapuló fejlesztésekkel a vakok és gyengénlátók számára is hozzáférhetővé és megélhetővé tegyék a műalkotásokat a múzeumokban. Ennek keretében készült el Klimt egyik leghíresebb festményét, A csókot ábrázoló interaktív relief, amely a látássérültek számára is lehetővé teszi, hogy minden apró részletében megismerjék a mesterművet   
A 42x42 centiméteres dombormű megalkotásához a számítógépes technológiát hívták segítségül, így a képen pixelhűen kitapintható minden apró kompozíciós részlet és díszítőelem. Ráadásul az ujjak mozgását követő technológiát is beágyaztak a domborműbe, így a kép bizonyos részeit megérintve A csókról szóló információkat hallhat a látogató   
  
Forrás:   
<http://divany.hu/stilfuresz/2016/11/01/latasserultek_is_megcsodalhatjak_a_csokot/>

## b. Zenei esték a szentendrei Református Gimnázium Kápolnájában

2016. november 20. vasárnap 18 óra   
  
Fassang László orgonaestje   
  
Műsor:   
J.S. Bach: C-dúr Toccata, adagio és fúga BWV564   
W.A. Mozart: C-dúr templomi szonáta op. 65. no. 2.   
Improvizációk adott témákra   
  
Fassang László a Liszt Ferenc Zeneművészeti Egyetem adjunktusa, az orgona tanszak vezetője, a Művészetek Palotája orgonakoncertjeinek szerkesztője és gyakori fellépője, a Párizsi Conservatoire tanára.   
Világszerte a legjelentősebb orgonákon koncertezik. Díjai közül kiemelkedik a Chartres-i nagydíj, a Calgary-orgonaverseny improvizációs nagydíja, Príma- és Liszt-díjas, Érdemes művész.   
Fassang László számára ugyanakkor a díjaknál sokkal többet jelent családja:   
felesége Rohmann Ditta csellóművész és 4 éves kislánya Mila.   
  
A belépés ingyenes. Adományokat köszönettel fogadunk zenei rendezvényeink támogatásához.

## c. Egy hétvégén hét díjat nyert a Tiszta szívvel

Mi a közös Szalonikiben, Arrasban és Cottbusban? Hát az, hogy Till Attila Tiszta szívvel című rendezése mindhárom fesztiválon díjat nyert, volt, ahol többet is, írja a Filmhu. A legjobb külföldi film kategóriában Oscar-díjra is felterjesztett film (mármint mi terjesztettük fel, aztán majd az Amerikai Filmakadémia dönt arról, bekerül-e az utolsó kalapba.   
  
A Filmalap támogatásával az Oscar-díjas Saul fiát gyártó Laokoon Filmgroupnál készített Tiszta szívvel nemcsak az 57. szaloniki filmfesztivál fődíját, a legjobb filmért járó Arany Alexandert nyerte meg vasárnap, hanem a legjobb férfi színész díját is Tilla filmje kapta, pontosabban megosztották azt a három főhőst alakító színész, Fenyvesi Zoltán, Thuróczy Szabolcs és Fekete Ádám között. Szintén vasárnap adták át a franciaországi Arras filmfesztiváljának díjait is: elsöprő magyar siker született, ugyanis a Tiszta szívvel megkapta filmkritikus zsűri díját, a közönségdíjat és az ifjúsági zsűri „Regards jeunes” díját is.   
A kerekesszékes bérgyilkos bandáról szóló Tiszta szívvel szombat este a cottbusi fesztiválon is jól szerepelt, a filmkritikusait tömörítő nemzetközi szervezet, a FIPRESCI zsűrijétől kapott díjat, mert hatásos, szórakoztató, nyers, ugyanakkor humoros is, és ékes példája annak, ahogy a kelet-európai film frissességet tud nyújtani a mozinézőknek világszerte.   
A kritikusi díj mellé Till Attila filmje az ökumenikus zsűri díját is elnyerte Cottbusban. Ugyanitt egy másik magyar filmet is díjaztak: Hajdu Szabolcs Karlovy Varyban fődíjat nyerő Ernelláék Frakaséknál című alkotásáé lett a legjobb rendező díja.   
  
Forrás:   
<http://index.hu/kultur/cinematrix/2016/11/14/egy_hetvegen_harom_dijat_nyert_tilla_tiszta_szivvel_cimu_filmje>

## d. Audio-narrációval biztosított rendezvény, kiállítás

Az audio-narrációs programsorozatunk keretében a filmklubok után elindulnak az audio-narrációval biztosított kiállítási program lehetőségek is:   
Nágák, elefántok, madarak – viseletek Délkelet-Ázsia szárazföldi térségéből   
Helyszín: Hopp Ferenc Ázsiai Művészeti Múzeum – Budapest, Andrássy út 103.   
Audio-narrációval biztosított tárlatvezetési időpontok:   
2016. december 2.  – tíz óra   
A részletes információk és a jelentkezési felület elérhetősége:   
<http://fszk.hu/szakmai-tevekenysegek/egyenlo-eselyu-hozzaferes/audio-narracios-program/audio-narracioval-biztositott-rendezveny-kiallitas/>   
  
Üdvözlettel:   
Somogyi Krisztina   
program koordinátor

## e. ELNÉMULÁS - színmű közjátékkal

KLEBELSBERG KULTÚRKÚRIA   
2016. NOVEMBER 30. SZERDA 19.00

Hubay Miklós: ELNÉMULÁS - színmű közjátékkal

Történik a közeli jövőben, ahol létében van fenyegetve egy kis nemzet és egy nyelv, s benne: az emberiség lángelméjének megismételhetetlen csodája. A népet elnyomók elfognak, elzárnak és halálra ítélnek egy asszonyt, aki utolsóként őrzi nemzete nyelvét.   
A darab alapjául egy megrázó történet szolgált, melyet Jean-Luc Moreau vetett papírra akkor, amikor a szamojéd népek egyikének utolsó túlélőjével  találkozott, azzal az asszonnyal, az egyetlennel, aki akkor még beszélte anyanyelvét.   
Az UNESCO prognózisa szerint e század végéig 4500 nyelv fog kihalni. Pár évtized múlva a jelenleg még ötezer nyelvből csak ötszáz fog megmaradni. Anyanyelvünk is a veszélyeztetett nyelvek listájára került. Az alkotó sorait idézve: „Saját életemben is megéltem már egy nyelv eltűnését. Nagyvárad a gyermekkorom idején még szinte színmagyar város volt, csak az ott szolgálatot teljesítő katonák beszéltek románul. Ennek ellenére egy magyar gyerek már érezte, hogy nemzetisége miatt szorongatják. Nem lehetett biztos abban, hogy az elemi iskolát elvégezve a középiskolában is anyanyelvén tanulhat-e. Számomra is riasztónak tűnt, hogy pár kilométerre a magyar határtól nem a magam nyelvén kellett volna továbbtanulnom. Pár hónapja újból Nagyváradon jártam. A város főutcáján végigmenve már alig hallottam magyar szót. Európai szemmel nézve is milyen politika az, amely egy emberöltő leforgása alatt egy százezres nagyságrendű városnak úgy ki tudja cserélni a lakosságát, hogy az egykor általánosan használt nyelv teljesen eltűnjön?”   
  
Hubay Miklós   
Szereplők:    
Aleluja:  Ivancsics Ilona   
Renegát: Almási Sándor    
Patrik:  Fábián Szabolcs   
meg nem született lány: Török Anna   
rendező: Török Tamás   
zenei munkatárs: Vágner Puskás Péter   
asszisztens: Kozma Krisztina   
jelmez: Harák Judit   
Jegyár: 2500 Ft   
Helyszín: KLEBELSBERG KULTÚRKÚRIA   
1028 Budapest, Templom u. 2-10.   
Sok szeretettel várom a visszajelzését!     
  
Üdvözlettel:   
Bikkes Ágnes   
Komoly- és világzenei programok, szervezés   
Klebelsberg Kultúrkúria   
Marczibányi Téri Művelődési Központ   
Tel.: 06 1 212-2820/117 mellék   
Mobil: 06 20 486-89-03   
E-mail: [bikkes.agi@marczi.hu](javascript:fm.eMailClicked.raise('bikkes.agi@marczi.hu');), [bikkes.agi@kulturkuria.hu](javascript:fm.eMailClicked.raise('bikkes.agi@kulturkuria.hu');)

## f. Rendhagyó programok látássérülteknek a Ludwig múzeumban

Különleges pszichodramatikus foglalkozásra invitálunk Titeket, amelynek során látók és látássérültek egymást segítik a kortárs művek közös megjelenítésében, így alakítva a műveket és önmagunkat egyaránt. A résztvevők rendezői és eszközei is a játéknak: együtt találjuk ki, hogy mit jelent számunkra egy adott mű, hogyan lehet megjeleníteni egy képet emberi interakcióval.   
Közös játékra, csoportos együttlétre hívunk a kortárs művészet különleges tereibe.   
A programot Wolf Eszter képzőművész és Balázs Ambrus pszichológus, pszichodráma-vezető tartják.   
Narráció: Somogyi-Rohonczy Zsófia művészettörténész   
A program akadálymentesítése az FSZK Fogyatékos Személyek Esélyegyenlőségéért Közhasznú Nonprofit Kft. jóvoltából jön létre.   
Csoportlétszám: legfeljebb 15 fő   
A programra jelentkezni a [muzeumpedagogia@ludwigmuseum.hu](javascript:fm.eMailClicked.raise('muzeumpedagogia@ludwigmuseum.hu');) e-mail címen lehet.   
  
TÁRLATVEZETÉSEK NARRÁCIÓVAL   
Narrált tárlatvezetésre várjuk látássérült látogatóinkat, amelynek során a #Bartók kiállítás 12 műtárgyán keresztül ismerhetjük meg, hogy milyen hatással is van a 135 éve született zeneszerző a kortárs képzőművészek munkásságára.   
A tárlatvezetést Somogyi-Rohonczy Zsófia művészettörténész, a Deák17 Galéria munkatársa, speciális programok társszervezője tartja.   
A program az FSZK - Fogyatékos Személyek Esélyegyenlőségéért Közhasznú Nonprofit Kft. támogatásával jön létre.   
Időpontok:   
2016. november 20. és 27., vasárnap, 11 óra   
A programon való részvétel ingyenes. Előzetes regisztráció szükséges!

## g. A 90decibel műsorkínálata

Alább a 90decibel műsorkínálatára hívjuk fel figyelmüket!   
  
November 19. 11 óra, Erkel Színház, Budapest Ránki György: Pomádé király új ruhája   
Narrált előadás! Jegyár: 1.500.-Ft, kísérőnek is   
  
November 26. 14:30, Vígszínház, Budapest Molnár Ferenc: A Pál utcai fiúk   
Narrált előadás! Jegyár: 1.430.-Ft, kísérőnek is   
Jegyrendeléseiket az alábbi elérhetőségeken várjuk:   
[info@90decibel.org](javascript:fm.eMailClicked.raise('info@90decibel.org');) vagy [bonecz@90decibel.org](javascript:fm.eMailClicked.raise('bonecz@90decibel.org');) e-mail címen, vagy a 06 20 958 8688 telefonszámon.   
Az előadásokra ellátogatóknak kellemes kikapcsolódást, jó szórakozást kívánunk!   
További híreket, információkat találnak honlapunkon [www.90decibel.org](http://www.90decibel.org) és facebook oldalunkon!

## h. BudapestKids Családi Nap a Bálnában szombaton

Ünnepi hangolódás és ingyenes családi nap: november 19-én érkezik az első BudapestKids nap a Bálnába!   
Szalóki Ági, az Alma Együttes és Kovácsovics Fruzsina szórakoztat minden kicsit és nagyot az első BudapestKids Családi Napon. Kézműves foglalkozások Budapest kreatív szemmel témakörben, MagicBox logikai játékok, Fonó Zenei Táncház, mesefilm vetítés, mézeskalács készítés, baba- és családi játszótér, koncertek és bábszínház, karriertanácsadás pályaválasztás előtt álló fiataloknak: csak néhány azok közül a programok közül, amelyek aktív szórakozást kínálnak a legkisebbek, a fiatalok és az egész család számára november 19-én a Bálnában.   
Időpont: 2016. november 19., szombat 9.00-17.00 óra   
Helyszín: Bálna Budapest (1093 Budapest, Fővám tér 11-12.)   
Belépés: INGYENES   
Az esemény házigazdája: Szekeres Nóra   
Részletes program a forráslinket megnyitva olvasható:   
<http://budapest.hu/Lapok/2016/budapestkids-csaladi-nap-a-balnaban-szombaton.aspx>

## i. Zugló kártya nem csak kerületieknek!

MOST RENDELD MEG a 2017-12-31-ig érvényes Zuglókártyádat olcsóbban!   
  
A Zuglókártya a Magyar Kedvezményhálózat által kibocsátott, kedvezmények igénybevételére jogosító, egyedi sorszámmal és vonalkóddal, valamint chippel is ellátott intelligens plasztikkártya.   
Bevásárláshoz, mozizáshoz, szórakozáshoz, sportoláshoz, éttermekben, szálláshelyeken, stb.   
Több mint 250 kerületi és környékbeli elfogadóhelyen, továbbá országszerte több mint 1500 helyen. Zuglókártyát bárki vásárolhat: Zuglóiak és nem zuglóiak egyaránt.   
Van-e költsége?   
2016. december 31-ig megrendelt Új Zuglókártyák és a Kártyaérvényesítés kedvezményes díjai:   
Az Új Zuglókártya felnőtteknek 3.000,- Ft (egyszeri kártyadíj)   
Az Új Zuglókártya gyerekeknek 1.000,- Ft (egyszeri kártyadíj)   
A meglevő Zuglókártya érvényesítése személyesen a KártyaPontokon 1.000,- Ft   
Zuglókártya érvényesítés kényelmesen otthonról Interneten keresztül 1.500,- Ft   
Az új kártyaérvényesség: 2017-12-31.   
Zuglókártya érvényesítés kényelmesen otthonról Interneten keresztül 2.500,- Ft   
Meddig érvényes?   
További információkat az alábbi linken talál:   
<http://www.zuglokartya.hu/>

## j. Jön az új 2000, 5000 forintos

Az MNB folytatja a bankjegy lecserélését.   
2014-ben a tízezres, tavaly a húszezres bankók újultak meg, jövőre pedig a kétezres, az ötezres következik. Az új, biztonságosabb bankjegyek keddtől – november 15-étől – hivatalos fizetőeszközök, de a készpénzforgalomban csak 2017. márciusától jelennek meg.   
Az új bankjegyek megjelenésével párhuzamosan a 2016 előtt kibocsátott két- és ötezreseket bevonják. 2017. július 31-ig lehet velük fizetni, utána a bankok és a posták három évig becserélik még a régi bankókat, amelyeket a jegybank 2037. július 31-ig váltja be.   
A törvény szerint a bankjegyek és érmék kibocsátását, címletét és külső kiállítását, bevonását az MNB elnöke rendeletben hirdeti ki. A rendeletben megjelölt határnapon a bevont bankók és érmék elveszítik törvényes fizetőeszköz jellegüket.   
Az MNB által kibocsátott bankjegyeket és érméket azok bevonásáig törvényes pénznemben teljesítendő fizetésnél mindenki köteles névértéken elfogadni.  A forgalomból bevont, már nem törvényes fizetőeszköznek számító bankjegyeket minden esetben 20 évig, névértéken váltják át.    
A Magyar Nemzeti Bank (MNB) jelezte, hogy biztonsági elemei és képi megjelenése tekintetében is megújulnak 2000 és 5000 forintos címletű bankjegyek.   
  
Forrás:   
<http://24.hu/fn/penzugy/2016/11/14/jon-az-uj-2000-5000-forintos/>

## k. Erzsébetek, Katalinok!

Sok szeretettel köszöntjük Erzsébet, valamint Katalin olvasóinkat, Erőt, egészséget és boldogságot kívánunk nekik!   
  
Az alábbi verssel ajándékozzuk meg e név viselőit, mely költemény Aranyosi Ervin tollából származik.

Aranyosi Ervin: Erzsébetnek, Katalinnak

Erzsébet vagy, vagy tán Böbe?   
Lizi, Sissy, Erzsike?   
Elizabet, Bözsi, Zsóka,   
melyik neved jön ide?   
Erzsébetnek becézése   
bizony gazdag, száz lehet.   
Így hát áll a bál körötted,   
mikor eljön ünneped.   
Katalin vagy, vagy tán Kitti?   
Kata, Katica, Kató?   
Katus, Katrin, vagy Katinka,   
mikor, melyik hallható?   
Katalinnak becézése   
bizony gazdag, száz lehet.   
Így hát áll a bál körötted,   
mikor eljön ünneped.   
Erzsébetek, Katalinok,   
neveitek kedvesek!   
Becézgetjük, szeretgetjük,   
legyen nő, vagy kisgyerek.   
Névnapotok ünnepére,   
bált rendeznek sok helyen,   
vigadjatok, táncoljatok,   
ne üljetek egy helyen!

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.